Ён быў з тых душпастыраў, да якіх зьвярталіся і прыслухоўваліся ня толькі царкоўныя ярархі і сьвятары, але нават вядомыя палітыкі, у тым ліку прэзідэнты. І ў той жа час ён быў просты і даступны. Патрапіць да яго, каб паразмаўляць з ім пра жыцьцё і ўласныя праблемы ды атрымаць ад яго мудрую бацькоўскую параду мог і звычайны чалавек. Карысталіся такой магчымасьцю і беларускія сьвятары і вернікі.